Johann Nikolaus von Hontheim
Johann Nikolaus von Hontheim, 27.1.1701-2.9.1790, tysk teolog, hjælpebiskop af Trier. Under pseudonym (Justinus Febronius) udgav Hontheim 1763 De Statu Ecclesiæ, hvori han angreb pavedømmet og foreslog en kirkereform efter episkopale og statskirkelige principper. Bogen fordømtes 1764 af paven, men dens tanker nød stor udbredelse i de tysktalende lande, hvor "febronianismen" påvirkede kejser Josef 2.s kirkepolitik.